ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യൻ റെഡ്ക്രോസ് സൊസൈറ്റി ദുർഘട നിമിഷങ്ങളിൽ നൽകിയിട്ടുള്ള സേവനങ്ങളെ പ്രകീർത്തിച്ച് കേന്ദ്രആരോഗ്യമന്ത്രി ഡോ .ഹർഷവർധൻ ; സംഘടനയുടെ നൂറാം വാർഷികാഘോഷങ്ങളുമായി ബന്ധപ്പെട്ട് സംസാരിക്കുകയായിരുന്നു മന്ത്രി.
(ന്യൂഡൽഹി , മേയ് 8, 2020
ലോക റെഡ്ക്രോസ് ദിനമായ ഇന്ന്, ഡൽഹിയിൽ സംഘടിപ്പിച്ച ഇന്ത്യൻ റെഡ്ക്രോസ് സൊസൈറ്റി  യുടെ നൂറാം വാർഷികാഘോഷങ്ങളിൽ കേന്ദ്ര ആരോഗ്യ-കുടുംബക്ഷേമ മന്ത്രി ഡോ .ഹർഷവർധൻ പങ്കെടുത്തു .ദിനാചരണത്തിന്റെ ഭാഗമായി, അന്താരാഷ്ട്ര റെഡ്ക്രോസ് സൊസൈറ്റിയുടെ സ്ഥാപകൻ ശ്രീ. ഹെൻറി ഡ്യുനന്റിന്റെ അർദ്ധകായപ്രതിമയിൽ ശ്രീ. ഹർഷവർധൻ ഹാരമണിയിച്ചു. PPE കൾ ,മുഖാവരണങ്ങൾ, ഈർപ്പമുള്ള ടിഷ്യുകൾ,മൃതദേഹങ്ങൾ പൊതിയാനുള്ള ബാഗുകൾ തുടങ്ങിയ അവശ്യ സാധനങ്ങളുമായി ഹരിയാനയിലേക്ക് തിരിക്കുന്ന വാഹനം ദിനാചരണവുമായി ബന്ധപ്പെട്ട് മന്ത്രി ഫ്ലാഗ് ഓഫ് ചെയ്യുകയും ചെയ്തു.
പരിപാടിയിൽ പങ്കെടുക്കാൻ നിയന്ത്രിതമായ അളവിൽ എത്തിച്ചേർന്ന ആളുകളെയും,IRCS ലെ ഉന്നതതല നേതൃത്വത്തെയും ,വിവിധ സംസ്ഥാനശാഖകളിലെ ജീവനക്കാരെയും, കേന്ദ്രമന്ത്രി വീഡിയോ കോൺഫെറെൻസിലൂടെ അഭിസംബോധന ചെയ്തു.ഇന്ത്യൻ റെഡ് ക്രോസ്സ് സൊസൈറ്റി അതിന്റെ നൂറാം വാർഷികം ആഘോഷിക്കുന്ന ഇന്ന് ,സൊസൈറ്റിയെ സംബന്ധിച്ചിടത്തോളം ഒരു പ്രധാനപ്പെട്ട ദിവസമാണെന്ന് അദ്ദേഹം ഓർമ്മിപ്പിച്ചു .
" തങ്ങളുടെ പ്രൗഢിയും അർപ്പണവും നിലനിർത്തികൊണ്ട് തന്നെ മാനുഷികപരവും വൈദ്യശാസ്ത്രപരവുമായ സഹായങ്ങൾ മറ്റുള്ളവർക്ക് ലഭ്യമാക്കണമെന്നുള്ള പ്രഖ്യാപിത ലക്ഷ്യം കാത്തുസൂക്ഷിക്കാൻ സൊസൈറ്റിക്ക് ഇതുവരെ കഴിഞ്ഞിട്ടുള്ളതായും അദ്ദേഹം വിലയിരുത്തി. ആശ്വസനടപടികൾ ഉൾപ്പെടെ IRCS , രാജ്യത്ത് നടത്തുന്ന പ്രവർത്തനങ്ങൾക്ക് കേന്ദ്ര ആരോഗ്യമന്ത്രി നന്ദിയും അറിയിച്ചു.
കോവിഡ് പശ്ചാത്തലത്തിൽ, രാജ്യത്ത് രക്തദാനം ഉറപ്പാക്കുന്നതിനായി,സ്ഥിരം രക്തദാതാക്കളുടെ സമീപം മൊബൈൽ രക്തശേഖരണ വാനുകൾ അയച്ച ഇന്ത്യൻ റെഡ് ക്രോസ്സ് സൊസൈറ്റിയുടെ നടപടിയെ അദ്ദേഹം അഭിനന്ദിച്ചു. ഈ ദുർഘട സമയത്ത് , ഗുരുതരാവസ്ഥയിൽ കഴിയുന്ന രോഗികൾ, തലാസ്മിയ  പോലെ രക്തസംബന്ധിയായ രോഗങ്ങളുള്ളവർ തുടങ്ങിയവർക്ക് രക്തം ലഭ്യമാക്കിയതിലൂടെ മറ്റ് സന്നദ്ധസംഘടനകൾക്ക് IRCS ഒരു മാതൃക സൃഷ്ടിച്ചതായും അദ്ദേഹം ചൂണ്ടിക്കാട്ടി.
രാജ്യത്തെ കോവിഡ് രോഗികൾ,ഡോക്ടർമാർ,ആരോഗ്യപ്രവർത്തകർ മുതലായവരോട് നല്ല സമീപനം പുലർത്താൻ ജനങ്ങളെ ബോധവൽക്കരിക്കാനും ഇതിലൂടെ കോവിഡ് മുന്നണിപോരാളികൾക്ക് അനുയോജ്യമായ ഒരു അന്തരീക്ഷം സൃഷ്ടിക്കാനും IRCS മുന്നോട്ട് വരണമെന്നും ശ്രീ.ഹർഷവർധൻ അഭ്യർത്ഥിച്ചു.
പ്രധാനമന്ത്രിയുടെ ഓഫീസ്
മുതിർന്ന തെലുങ്ക് നടൻ ശ്രീ കൈകാല സത്യനാരായണയുടെ നിര്യാണത്തിൽ പ്രധാനമന്ത്രി അനുശോചിച്ചു
മുതിർന്ന തെലുങ്ക് നടൻ ശ്രീ കൈകാല സത്യനാരായണയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
"പ്രശസ്ത ചലച്ചിത്രകാരൻ ശ്രീ കൈകാല സത്യനാരായണ ഗാരുവിന്റെ വേർപാടിൽ വേദനിക്കുന്നു. ശ്രദ്ധേയമായ അഭിനയ വൈദഗ്ധ്യം കൊണ്ടും വ്യത്യസ്തമായ വേഷങ്ങൾ കൊണ്ടും അദ്ദേഹം തലമുറകളിലുടനീളം ജനപ്രിയനായിരുന്നു. എന്റെ ചിന്തകൾ അദ്ദേഹത്തിന്റെ കുടുംബത്തോടും ആരാധകരോടും ഒപ്പമാണ് . ഓം ശാന്തി."
പ്രധാനമന്ത്രിയുടെ ഓഫീസ്
തമിഴ്നാട് മുഖ്യമന്ത്രിയുമായി പ്രധാനമന്ത്രി ആശയവിനിമയം നടത്തി
ചൂഴലിക്കാറ്റ് ഇരകള്ക്ക് ആശ്വാസസഹായങ്ങള് പ്രഖ്യാപിച്ചു
തമിഴ്നാട് മുഖ്യമന്ത്രി തിരു. എടപ്പാടി കെ. പളനിസ്വാമിയുമായി പ്രധാനമന്ത്രി സംസാരിക്കുകയും സംസ്ഥാനത്തിന്റെ ചില ഭാഗത്തുണ്ടായ ചുഴലിക്കാറ്റിന്റെയും കനത്തമഴയുടെയൂം പശ്ചാത്തലത്തിലുണ്ടായ സാഹചര്യങ്ങളെക്കുറിച്ച് ചര്ച്ചചെയ്യുകയും ചെയ്തു. സുരക്ഷാ-ആശ്വാസപ്രവര്ത്തനങ്ങള്ക്കായി തമിഴ്നാട്ടിലേക്ക് കേന്ദ്ര സേനകളെ അയച്ചിട്ടുണ്ട്.
ജീവഹാനി സംഭവിച്ചവര്ക്ക് പ്രധാനമന്ത്രി അനുശോചനം രേഖപ്പെടുത്തുകയും പരിക്കേറ്റവര് വേഗം സുഖംപ്രാപിക്കട്ടെയെന്ന് പ്രാര്ത്ഥിക്കുകയും ചെയ്തു. പ്രധാനമന്ത്രി ദേശീയ ദുരിതാശ്വാസ നിധിയില് നിന്നും മരണപ്പെട്ടവരുടെ ഏറ്റവും അടുത്ത ബന്ധുക്കള്ക്ക് 2 ലക്ഷം രൂപയും പരിക്കേറ്റവര്ക്ക് 50,000 രൂപയും സഹായമായി നല്കുമെന്നും അദ്ദേഹം പ്രഖ്യാപിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: മെയ് 20, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 978 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 8,675 പേർ.
സജീവ കേസുകൾ ഇപ്പോൾ 0.02% ആണ്.
രോഗമുക്തി നിരക്ക് ഇപ്പോൾ 98.80% ആണ്.
കഴിഞ്ഞ 24 മണിക്കൂറിനിടെ 1,193 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,45,206 ആയി.
കഴിഞ്ഞ 24 മണിക്കൂറിൽ 782 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 0.61%.
പ്രതിവാര പോസിറ്റിവിറ്റി നിരക്ക് 0.77%.
ആകെ നടത്തിയത് 92.93 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,29,101 പരിശോധനകൾ.
RRTN
ആരോഗ്യ, കുടുംബക്ഷേമ മന്ത്രാലയം
148.37 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഡിസംബർ 26, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 148.37 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
രാഷ്ട്രമിന്ന് ശുചിത്വത്തിന്റെ പുതിയ കഥകൾ രചിക്കുകയാണ് : പ്രധാനമന്ത്രി
ജനങ്ങളുടെ പങ്കാളിത്തം രാജ്യത്തിന്റെ വികസനത്തിൽ പുതിയ ഊർജം നൽകിയെന്നും ശുചിത്വ ഭാരത യജ്ഞം ഇതിന് ഉദാഹരണമാണെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ശൗചാലയങ്ങളുടെ നിർമ്മാണമോ, മാലിന്യ നിർമാർജ്ജനമോ , പൈതൃക സംരക്ഷണമോ ശുചിത്വ മത്സരമോ ആകട്ടെ, രാജ്യം ഇന്ന് ശുചിത്വ മേഖലയിൽ പുതിയ കഥകൾ രചിക്കുകയാണെന്ന് ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു :
"പൊതുജനപങ്കാളിത്തം ഒരു രാജ്യത്തിന്റെ വികസനത്തിൽ എങ്ങനെ പുതിയ ഊർജം പകരുമെന്നതിന്റെ നേർ സാക്ഷ്യമാണ് ശുചിത്വ ഭാരത യജ്ഞം. ശൗചാലയങ്ങളുടെ നിർമ്മാണമോ, മാലിന്യ നിർമാർജ്ജനമോ , ചരിത്രപരമായ പൈതൃക സംരക്ഷണമോ, ശുചിത്വ മത്സരമോ ആകട്ടെ, രാജ്യം ഇന്ന് മുന്നിൽ നിൽക്കുന്നു. വൃത്തിയുടെ മേഖലയിൽ പുതിയ കഥകൾ എഴുതുന്നു."
ആരോഗ്യ, കുടുംബക്ഷേമ മന്ത്രാലയം
ആയുഷ്മാൻ ഭാരത് ഡിജിറ്റൽ മിഷൻ,' സ്കാൻ ആൻഡ് ഷെയർ' സേവനത്തിലൂടെ ആശുപത്രികളിൽ തൽക്ഷണ ഒപിഡി രജിസ്ട്രേഷൻ സുഗമമാക്കുന്നു
നാഷണൽ ഹെൽത്ത് അതോറിറ്റി  അതിന്റെ മുൻനിര പദ്ധതിയായ ആയുഷ്മാൻ ഭാരത് ഡിജിറ്റൽ മിഷനിൽ , 'സ്കാൻ & ഷെയർ 'പ്രവർത്തനം വഴി രോഗികൾക്ക് വേഗത്തിലുള്ള ഒപിഡി രജിസ്ട്രേഷൻ സേവനം നൽകുന്നു. 2022 ഒക്ടോബറിൽ ന്യൂഡൽഹിയിലെ ഒരു ആശുപത്രിയിൽ നിന്ന് പരീക്ഷണാടിസ്ഥാനത്തിൽ ആരംഭിച്ച സേവനം ഇപ്പോൾ കേരളം ഉൾപ്പെടെ 18 സംസ്ഥാനങ്ങളിലായി 200-ലധികം ആരോഗ്യ കേന്ദ്രങ്ങളിൽ നിലവിൽ വന്നു.
ആരംഭിച്ച് 75 ദിവസങ്ങൾക്കുള്ളിൽ, 'സ്കാൻ ആൻഡ് ഷെയർ 'സേവനത്തിലൂടെ ഒരു ലക്ഷത്തിലധികം പേർക്ക് ഒ പി കൺസൾട്ടേഷനുകൾക്ക് തൽക്ഷണം രജിസ്റ്റർ ചെയ്യാൻ സാധിച്ചു. ഇത് രോഗികൾക്ക് അവരുടെ സമയവും അധ്വാനവും ലാഭിക്കാൻ സഹായിച്ചു.
രോഗികൾക്ക്, ഈ സൗകര്യമുള്ള ആശുപത്രി/ആരോഗ്യ കേന്ദ്രങ്ങളുടെ പ്രത്യേക ക്യുആർ കോഡ്, ഏതെങ്കിലും ആരോഗ്യ അപ്ലിക്കേഷൻ വഴി  സ്കാൻ ചെയ്യാനും അവരുടെ ABHA പ്രൊഫൈൽ പങ്കിടാനും കഴിയും. രോഗിയുടെ ABHA -ൽ നിന്നുള്ള വിശദാംശങ്ങൾ ഹോസ്പിറ്റൽ മാനേജ്മെന്റ് ഇൻഫർമേഷൻ സിസ്റ്റവുമായി  നേരിട്ട് പങ്കിടുന്നതിന്റെ ഫലമായി ഡിജിറ്റൽ രജിസ്ട്രേഷൻ നടക്കുന്നു. രോഗിക്ക് അവരുടെ ഔട്ട്പേഷ്യന്റ് സ്ലിപ്പ് എടുക്കാനും ഡോക്ടറെ കാണാനും കൗണ്ടർ സന്ദർശിക്കാം.
സ്കാൻ & ഷെയർ സേവനം വഴിയുള്ള OPD ടോക്കൺ ജനറേഷൻ സംബന്ധിച്ച പുതിയ വിവരങ്ങൾ, ആയുഷ്മാൻ ഭാരത് ഡിജിറ്റൽ മിഷൻ പബ്ലിക് ഡാഷ്ബോർഡിലെ 'ഹെൽത്ത് ഫെസിലിറ്റി ടോക്കൺ ജനറേറ്റഡ്' എന്ന ടാബിന് കീഴിൽ ലഭ്യമാണ് - https://dashboard.abdm.gov.in/abdm/
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ ചമ്പയിൽ ഉണ്ടായ ബസ് അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ഹിമാചൽ പ്രദേശിലെ ചമ്പയിൽ ഉണ്ടായ ബസ് അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
"ഹിമാചൽ പ്രദേശിലെ ചമ്പയിലെ ബസപകടത്തിലെ ജീവഹാനി ദുഖകരമാണ്. ഈ അപകടത്തിൽ ജീവൻ നഷ്ടപ്പെട്ടവരുടെ കുടുംബങ്ങളെ ഞാൻ അനുശോചനം അറിയിക്കുന്നു. അപകടത്തിൽ പരിക്കേറ്റവർ ഉടൻ സുഖം പ്രാപിക്കാനായി ഞാൻ പ്രാർത്ഥിക്കുന്നു ". പ്രധാനമന്ത്രി ട്വിറ്ററിൽ കുറിച്ചു
(
ശാസ്ത്ര സാങ്കേതിക മന്ത്രാലയം
ഇന്ത്യ ഇന്റർനാഷണൽ സയൻസ് ഫെസ്റ്റിവലിന്റെ  ഏഴാമത് പതിപ്പ് കേന്ദ്രമന്ത്രി ഡോ. ജിതേന്ദ്ര സിംഗ് ഗോവയിലെ പനാജിയിൽ ഡിസംബർ 10-ന് ഉദ്ഘാടനം ചെയ്യും
ന്യൂ ഡൽഹി, നവംബർ 16, 2021
2021 ഡിസംബർ 10 മുതൽ 13 വരെ ഗോവയിലെ പനാജിയിൽ നടക്കുന്ന ഇന്ത്യ ഇന്റർനാഷണൽ സയൻസ് ഫെസ്റ്റിവലിന്റെ  ഏഴാമത് പതിപ്പ് കേന്ദ്ര ശാസ്ത്ര-സാങ്കേതിക മന്ത്രി ഡോ ജിതേന്ദ്ര സിംഗ് ഉദ്ഘാടനം ചെയ്യും.
‘ആസാദി കാ അമൃത് മഹോത്സവ്’ - സമൃദ്ധമായ ഇന്ത്യയ്ക്കായി സർഗ്ഗാത്മകത, ശാസ്ത്രം, സാങ്കേതികവിദ്യ, നൂതനത്വം എന്നിവ ആഘോഷിക്കുക എന്നതാണ് IISF 2021 ന്റെ പ്രമേയം. മേൽപ്പറഞ്ഞ വിഷയങ്ങളെ അടിസ്ഥാനമാക്കി ഈ വർഷം പന്ത്രണ്ട് വലിയ പരിപാടികൾ നടത്തുമെന്ന് അദ്ദേഹം പറഞ്ഞു.
രാജ്യത്ത് സുസ്ഥിര വികസനത്തിനും നൂതന സാങ്കേതിക കണ്ടുപിടുത്തങ്ങൾക്കും ആവശ്യമായ ശാസ്ത്രീയ മനോഭാവത്തിന്റെ ദീർഘകാലാടിസ്ഥാനത്തിലുള്ള വീക്ഷണകോൺ വികസിപ്പിക്കുന്നതിലും വിശാലമാക്കുന്നതിലും അവിഭാജ്യ ഘടകമാണ് IISF എന്ന് ഡോ ജിതേന്ദ്ര സിംഗ് പറഞ്ഞു. ശാസ്ത്രസാങ്കേതിക വിദ്യയുടെ പുരോഗതിയിലൂടെ ഗ്രാമീണ ഇന്ത്യയുടെ മുന്നേറ്റത്തിനായി ഒരു നയം കെട്ടിപ്പടുക്കാനും ഇതിലൂടെ ലക്ഷ്യമിടുന്നു.
ഇന്ത്യയിലെ യുവ വിദ്യാർത്ഥികൾക്കും ശാസ്ത്രജ്ഞർക്കും സാങ്കേതിക വിദഗ്ധർക്കും അറിവും ആശയങ്ങളും കൈമാറ്റം ചെയ്യുന്നതിനും ഫ്ലാഗ്ഷിപ് പരിപാടികളെ പിന്തുണയ്ക്കുന്നതിനും IISF വേദി ഒരുക്കുമെന്ന് മന്ത്രി അറിയിച്ചു. ജനങ്ങളുടെ നൂതനാശയങ്ങൾ ഉപയോഗപ്പെടുത്തുകയും സാധാരണക്കാർക്ക് താങ്ങാനാവുന്ന സാങ്കേതികവിദ്യ വികസിപ്പിക്കുകയും ചെയ്യുക എന്നതാണ് ശാസ്ത്രോത്സവത്തിന്റെ പ്രധാന ലക്ഷ്യമെന്നും അദ്ദേഹം പറഞ്ഞു.
ശാസ്ത്ര സാങ്കേതിക മന്ത്രാലയം, ഭൗമ ശാസ്ത്ര മന്ത്രാലയം, വിജ്ഞാൻ ഭാരതി  എന്നിവയുടെ സംയുക്ത ആഭിമുഖ്യത്തിൽ നടത്തുന്ന IISF-ന്റെ ആദ്യ പരിപാടി 2015-ലാണ് നടന്നത്.
RRTN/SKY
(Visitor Counter : 117
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 26.08.2020
ഇതുവരെ:
കോവിഡ് രോഗമുക്തര് ചികിത്സയിലുള്ളവരേക്കാള് 3.5 മടങ്ങ് അധികം
കഴിഞ്ഞ 24 മണിക്കൂറിനുള്ളില് 63,173 പേര് കോവിഡ് -19 മുക്തരായതോടെ രാജ്യത്ത് സുഖം പ്രാപിച്ചവരുടെ ആകെ എണ്ണം 24,67,758 ആയി; കോവിഡ് മുക്തി നിരക്ക് 76.3%
മരണനിരക്ക് തുടര്ച്ചയായി കുറഞ്ഞ് 1.84% ആയി
കഴിഞ്ഞ 24 മണിക്കൂറിനുള്ളില് 8,23,992 പരിശോധനകള്; ഇതുവരെ രാജ്യത്ത് നടത്തിയത് ആകെ 3,76,51,512 പരിശോധനകളാണ്.
സിജിഎച്ച്എസ് ഡല്ഹി/കേന്ദ്ര ഭരണ പ്രദേശത്ത് ഇ-സഞ്ജീവനി വഴി ടെലി-കണ്സല്ട്ടേഷന് സേവനം ആരംഭിച്ചു
ഡോ. ഹര്ഷ് വര്ദ്ധന് രാജസ്ഥാനില് രണ്ട് മെഡിക്കല് കോളജുകളും മൂന്ന് സൂപ്പര് സ്പെഷ്യാലിറ്റി ബ്ലോക്കുകളും രാജ്യത്തിന് സമര്പ്പിച്ചു
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
രോഗമുക്തി നിരക്കിനൊപ്പം രോഗമുക്തരും ചികിത്സയിലുള്ളവരുമായുള്ള അന്തരത്തിലും വര്ധന; രോഗമുക്തര് ചികിത്സയിലുള്ളവരേക്കാള് 3.5 മടങ്ങ് അധികം: രാജ്യത്ത് കോവിഡ് 19 മുക്തരായവര് ചികിത്സയിലുള്ളവരേക്കാള് 3.5 മടങ്ങ് കൂടുതലാണ്. കഴിഞ്ഞ കുറച്ചു ദിവസങ്ങളിലായി ഓരോ ദിവസവും രോഗമുക്തരാകുന്നത് 60,000-ലേറെപ്പേരാണ്. കഴിഞ്ഞ 24 മണിക്കൂറിനുള്ളില് 63,173 പേര് കോവിഡ് -19 മുക്തരായി. ഇതോടെ രാജ്യത്ത് സുഖം പ്രാപിച്ചവരുടെ ആകെ എണ്ണം 24,67,758 ആയി.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1648672
കോവിഡ് 19 പരിശോധനയില് വര്ധന; നിലവില് രാജ്യത്ത് പ്രതിദിനം ശരാശരി 8 ലക്ഷത്തിലധികം ടെസ്റ്റുകള്;ദശലക്ഷത്തിലെ പരിശോധന  27,000 കടന്നു:
സമയബന്ധിതവും ഊര്ജിതവുമായ പരിശോധനയും ഫലപ്രദമായ ചികിത്സയും കോവിഡ് മഹാമാരിക്കെതിരായ ഇന്ത്യയുടെ പോരാട്ടത്തിനു കരുത്തുപകരുന്നു. 'ടെസ്റ്റ്, ട്രാക്ക്, ട്രീറ്റ്' നയത്തിന്റെ ഭാഗമായി ദിനംപ്രതി പത്തുലക്ഷം പരിശോധനകള് എന്ന ലക്ഷ്യത്തിലേക്ക് അടുക്കുകയാണ് ഇന്ത്യ.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1648683
സിജിഎച്ച്എസ് ഡല്ഹി/കേന്ദ്ര ഭരണ പ്രദേശത്ത് ഇ-സഞ്ജീവനി വഴി ടെലി-കണ്സല്ട്ടേഷന് സേവനം ആരംഭിച്ചു
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1648664
ഡോ. ഹര്ഷ് വര്ദ്ധന് രാജസ്ഥാനില് രണ്ട് മെഡിക്കല് കോളജുകളും മൂന്ന് സൂപ്പര് സ്പെഷ്യാലിറ്റി ബ്ലോക്കുകളും രാജ്യത്തിന് സമര്പ്പിച്ചു
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1648708
5.88 ലക്ഷം കോടി ചെലവ് പ്രതീക്ഷിക്കുന്ന 8363 പദ്ധതികള് ഈ വര്ഷം ഏപ്രില് 20 മുതല് എണ്ണ, വാതക മേഖലയില് ആരംഭിച്ചു. ഏതാണ് 33.8 കോടി മനുഷ്യ തൊഴില് ദിനങ്ങള് പദ്ധതിയിലൂടെ സൃഷ്ടിക്കപ്പെടുമെന്ന് പ്രതീക്ഷ
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1648544
ഗരീബ് കല്യാൺ റോസ്ഗാർ അഭിയാന്റെ കീഴിൽ 85000 ജലസംരക്ഷണ തടയണകളും 2.63 ലക്ഷം ഗ്രാമീണ ഭവനങ്ങളും നിർമ്മിച്ചു: അഭിയാന്റെ കീഴിൽ ഒൻപതാം ആഴ്ചയോടെ തന്നെ ഏകദേശം 24 കോടി മനുഷ്യ തൊഴിൽദിനങ്ങൾ നൽകി. ഇതുവരെ 18,862 കോടി രൂപ ചെലവഴിച്ചു. 85,786 ജലസംരക്ഷണ തടയണകൾ, 2,63,846 ഗ്രാമീണ ഭവനങ്ങൾ, 19,397 കന്നുകാലി തൊഴുത്തുകൾ, 12,798 ജലസേചന കുളങ്ങൾ, 4,260 സമൂഹ ശുചിത്വ കെട്ടിടങ്ങൾ എന്നിവ ഉൾപ്പെടെ നിർമ്മിച്ചിട്ടുണ്ട്.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1648709
ധനകാര്യ മന്ത്രാലയം
അടല് പെന്ഷന് യോജനയിലെ വരിക്കാരുടെ എണ്ണം 1.24 കോടി കവിഞ്ഞു; കേരളത്തില് നിന്ന്പദ്ധതിയില് ചേര്ന്നത് 2.76 ലക്ഷം പേര് ; ഈ സാമ്പത്തിക വര്ഷം പുതുതായി 27 ലക്ഷം വരിക്കാര്
കേന്ദ്ര ഗവണ്മെന്റിന്റെ അടല് പെന്ഷന് യോജനയിലെ വരിക്കാരുടെ എണ്ണം 1.24 കോടി കവിഞ്ഞു. 2018- 19 സാമ്പത്തിക വര്ഷത്തില് 27 ലക്ഷത്തില്ക്കൂടുതല് പുതിയ വരിക്കാരാണ് ഈ പെന്ഷന് പദ്ധതിയില് ചേര്ന്നത്. ഉത്തര് പ്രദേശ്, ബീഹാര്, ആന്ധ്രാ പ്രദേശ്, മഹാരാഷ്ട്ര, കര്ണാടക എന്നീ സംസ്ഥാനങ്ങളില്നിന്നാണ് അടല് പെന്ഷന് പദ്ധതിയില് കൂടുതല് പേരും ചേര്ന്നത്.
2016 ഒക്ടോബര് 27 വരെയുള്ള കണക്കനുസരിച്ച് കേരളത്തില്നിന്ന് 276,115 പേരാണ് പദ്ധതിയില് ചേര്ന്നിട്ടുള്ളത്. ഇതില് 151,103 പേര് വനിതകളും 124,961 പേര് പുരുഷന്മാരുമാണ്.
18നും 40 നും ഇടയില് പ്രായമുള്ള ഏതൊരു ഇന്ത്യന് പൗരനും തങ്ങള്ക്ക് സേവിംഗ്സ് അക്കൗണ്ട് ഉള്ള ബാങ്ക്, പോസ്ററ് ഓഫീസ് ബ്രാഞ്ചുകള് വഴി അടല് പെന്ഷന് പദ്ധതിയില് ചേരാം. അസംഘടിത മേഖലയിലെ തൊഴിലാളികളെ ഉദ്ദേശിച്ചാണ് പ്രധാനമായും ഈ പദ്ധതി നടപ്പിലാക്കുന്നത്. പദ്ധതിയില് അംഗമായ വരിക്കാരന് നല്കുന്ന വിഹിതത്തിന്റെ 50 ശതമാനമോ അല്ലെങ്കില് 1000 രൂപയോ ഏതാണോ കുറവ് ആത്രയും തുക ഗവണ്മെന്റും നിക്ഷേപിക്കും. മറ്റു സാമൂഹിക സുരക്ഷാ പദ്ധതികളൊന്നിലും ഭാഗമാകാത്തവര്ക്കും നിലവില് ആദായനികുതിയുടെ പരിധിയില് വരാത്തവരുടേയും വിഹിതമാണ് ഗവണ്മെന്റ് അടക്കുക. ഈ പദ്ധതിയില് ചേരുന്നവര്ക്ക് കുറഞ്ഞ പെന്ഷന് കേന്ദ്ര ഗവണ്മെന്റ് ഉറപ്പു നല്കും. 60 വയസ്സു കഴിഞ്ഞാല് പെന്ഷന് തുക ലഭ്യമായിത്തുടങ്ങും.
AM MRD - 811
ധനകാര്യ മന്ത്രാലയം
ആഭ്യന്തര കമ്പനികളുടെകോര്പറേറ്റ് നികുതി നിരക്കുകള് 22 ശതമാനമായും പുതിയ നിര്മ്മാണക്കമ്പനികളുടേത് 15 ശതമാനമായുംവെട്ടിക്കുറച്ചു
1961-ലെ ആദായ നികുതി നിയമത്തിലും, 2019-ലെ ധനകാര്യ  നിയമത്തിലുംചിലഭേദഗതികള്വരുത്തുന്നതിന് ഓര്ഡിനന്സ് കൊണ്ടുവരാന് ഗവണ്മെന്റ്തീരുമാനിച്ചു. കേന്ദ്ര ധനമന്ത്രി ശ്രീമതി. നിര്മ്മലാ സീതാരാമന് ഗോവയില് വാര്ത്താസമ്മേളനത്തില്അറിയിച്ചതാണിത്.
വളര്ച്ചയും, നിക്ഷേപവുംപ്രോത്സാഹിപ്പിക്കുന്നതിന്റെ ഭാഗമായിമറ്റ് ആനുകൂല്യങ്ങളോ, ഇളവുകളോസ്വീകരിക്കാത്ത ഇന്ത്യന് കമ്പനികള്ക്ക്കോര്പറേറ്റ് നികുതി 22 ശതമാനമായാണ്കുറച്ചത്. സെസ്സും, സര്ചാര്ജ്ജുകളുമടക്കം ഫലത്തില് 25.71 ശതമാനം നികുതിഅടച്ചാല്മതി. നേരത്തെ ഇത് 30 ശതമാനമായിരുന്നു.
മേക്ക് ഇന്ഇന്ത്യ പദ്ധതി ശക്തിപ്പെടുത്താന് നിര്മ്മാണ മേഖലയിലെ പുതിയ കമ്പനികള്ക്കുംഇളവ് പ്രഖ്യാപിച്ചിട്ടുണ്ട്. 2019 ഒക്ടോബര് 1 മുതല്ആരംഭിക്കുന്ന കമ്പനികള് 2023 വരെ 15 ശതമാനം നികുതിഅടച്ചാല്മതിയെന്ന് ധനമന്ത്രി അറിയിച്ചു. സര്ചാര്ജ്ജ്ഉള്പ്പെടെ 17.01 ശതമാനം നികുതിയായിരിക്കുംഇവര് നല്കേണ്ടിവരിക.
കൂടാതെഓഹരികള്തിരികെവാങ്ങാനുള്ള പ്രഖ്യാപനം 2019 ജൂലൈ 5 ന് മുമ്പ് നടത്തിയിട്ടുള്ളലിസ്റ്റഡ് കമ്പനികള്ക്ക്ആശ്വാസകരമായ പ്രഖ്യാപനവും ധനമന്ത്രി നടത്തി. തിരികെവാങ്ങുന്ന ഓഹരികള്ക്ക്ഈ കമ്പനികള് നികുതി നല്കേണ്ടതില്ല. വിദേശ നിക്ഷേപ സ്ഥാപനങ്ങളുടെമൂലധന നേട്ടത്തിന്മേലുള്ളസൂപ്പര്റിച്ച് നികുതിയുംഒഴിവാക്കിയിട്ടുണ്ട്.
ND
(Visitor Counter : 252
പെട്രോളിയം, പ്രകൃതി വാതക മന്ത്രാലയം
ആഭ്യന്തര പെട്രോളിയം ഉൽപന്നങ്ങളുടെ ഡിമാൻഡ്
ന്യൂഡൽഹി, മാർച്ച് 15, 2021
2020-21 ഏപ്രിൽ-ജനുവരി കാലയളവിൽ, അസംസ്കൃത എണ്ണയുടെ സംസ്കരണം 182.2 മില്യൺ മെട്രിക് ടൺ  ആണ്, അതായത് മൊത്തം അസംസ്കൃത എണ്ണയുടെ സംസ്കരണ ശേഷിയുടെ 73 ശതമാനം . കോവിഡ് മഹാമാരി കാരണം ആവശ്യകത കുറഞ്ഞത് മൂലം 2020-21 കാലഘട്ടത്തിൽ ഇന്ത്യൻ റിഫൈനറികളുടെ കാര്യക്ഷമത പ്രയോജപ്പെടുത്തിയത് കുറവാണ്.
കഴിഞ്ഞ മൂന്ന് വർഷത്തിനിടയിലുള്ള രാജ്യത്തെ അസംസ്കൃത എണ്ണ ഉൽപാദനത്തിന്റെ വിശദാംശങ്ങൾ ചുവടെ കൊടുക്കുന്നു:
|
|
Years
|
|
2017-18
|
|
2018-19
|
|
2019-20
|
|
2020-21 
|
|
Production of Crude Oil 
|
|
35.7
|
|
34.2
|
|
32.2
|
|
25.6
(എണ്ണ പാടങ്ങളുടെ പഴക്കവും അതുമൂലം കുറയുന്ന എണ്ണ ശേഖരവും, പ്രധാന എണ്ണ ഉത്പാദന പാടങ്ങളിലെ 'വാട്ടർ-കട്ട്' കൂടുന്നതും, എണ്ണ ഉത്പ്പാദനം കുറയുന്നതിനുള്ള കാരണങ്ങളാണ്.
കേന്ദ്ര പെട്രോളിയം-പ്രകൃതി വാതക മന്ത്രി ശ്രീ ധർമേന്ദ്ര പ്രധാൻ ലോക് സഭയിൽ രേഖാമൂലം അറിയിച്ചതാണ് ഇക്കാര്യം.
RRTN/SKY
പ്രധാനമന്ത്രിയുടെ ഓഫീസ്
വീരമൃതു വരിച്ച സമാധാന സേനാംഗങ്ങൾക്കായി പുതിയ സ്മാരകം സ്ഥാപിക്കാനുള്ള ഇന്ത്യയുടെ പ്രമേയത്തിന് യു എൻ പൊതുസഭയുടെ അംഗീകാരം
വീരമൃതു വരിച്ച യു എൻ സമാധാന സേനാംഗങ്ങൾക്കായി പുതിയ സ്മാരക മതിൽ സ്ഥാപിക്കാനുള്ള ഇന്ത്യയുടെ പ്രമേയത്തിന് ഐക്യരാഷ്ട്ര പൊതുസഭ അംഗീകരിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു
പ്രധാനമന്ത്രി ട്വീറ്റ് ചെയ്തു;
" വീരമൃതു വരിച്ച യു എൻ സമാധാന സേനാംഗങ്ങൾക്കായി പുതിയ സ്മാരകമതിൽ സ്ഥാപിക്കാൻ ഇന്ത്യ കൊണ്ട് വന്ന പ്രമേയത്തിന് ഐക്യരാഷ്ട്ര പൊതുസഭ അംഗീകരിച്ചതിൽ അംഗീകരിച്ചതിൽ സന്തോഷമുണ്ട്. പ്രമേയത്തിന് 190 രാഷ്ട്രങ്ങളുടെ പിന്തുണ ലഭിച്ചു. എല്ലാവരുടെയും പിന്തുണയ്ക്ക് നന്ദി. ”
പ്രധാനമന്ത്രിയുടെ ഓഫീസ്
ഇന്ത്യ-യൂറോപ്യൻ യൂണിയൻ നേതാക്കളുടെ യോഗം
യൂറോപ്യൻ കൗൺസിൽ പ്രസിഡന്റ് ശ്രീ ചാൾസ് മിഷേലിന്റെ ക്ഷണപ്രകാരം പ്രധാനമന്ത്രി ശ്രീ നരേന്ദ്ര മോദി 2021 മെയ് 08 ന് യൂറോപ്യൻ കൗൺസിൽ യോഗത്തിൽ പ്രത്യേക ക്ഷണിതാവായി പങ്കെടുക്കും. ഇന്ത്യ-യൂറോപ്യൻ യൂണിയൻ നേതാക്കളുടെ യോഗത്തിന് ആതിഥേയത്വം വഹിക്കുന്നത് പോർച്ചുഗൽ പ്രധാനമന്ത്രി അന്റോണിയോ കോസ്റ്റയാണ്. നിലവിൽ പോർച്ചുഗലാണ് യൂറോപ്യൻ യൂണിയന്റെ കൗൺസിലിന്റെ അധ്യക്ഷപദത്തിലുള്ളത്.
യൂറോപ്യൻ യൂണിയനിലെ എല്ലാ 27 അംഗരാജ്യങ്ങളുടെയും രാഷ്ട്രത്തലവന്മാരുമൊത്തായിരിക്കും പ്രധാനമന്ത്രി യോഗത്തിൽ പങ്കെടുക്കുക . ഇ യു + 27 ഈ രൂപത്തിൽ മുമ്പ് ഒരു തവണ മാത്രമേ ഈ വർഷം മാർച്ചിൽ, യുഎസ് പ്രസിഡന്റുമായി യോഗം ചേർന്നിട്ടുള്ളൂ .കോവിഡ് -19 മഹാമാരി യുമായി ബന്ധപ്പെട്ട ആരോഗ്യ പരിചരണ സഹകരണത്തെക്കുറിച്ച് നേതാക്കൾ അഭിപ്രായങ്ങൾ കൈമാറും; സുസ്ഥിരവും സമഗ്രവുമായ വളർച്ച പരിപോഷിപ്പിക്കുക ; ഇന്ത്യ-യൂറോപ്യൻ യൂണിയൻ സാമ്പത്തിക പങ്കാളിത്തം ശക്തിപ്പെടുത്തൽ , ഉഭയകക്ഷി താല്പര്യമുള്ള പ്രാദേശിക , ആഗോള പ്രശ്നങ്ങൾ തുടങ്ങിയവ സംബന്ധിച്ചും നേതാക്കൾ ആശയങ്ങൾ കൈമാറും.
(യൂറോപ്യൻ യൂണിയൻ അംഗരാജ്യങ്ങളിലെ എല്ലാ നേതാക്കളുമായി ചർച്ച ചെയ്യാനുള്ള അഭൂതപൂർവമായ അവസരമാണിത് . 2020 ജൂലൈയിൽ നടന്ന 15-ാമത് ഇന്ത്യ-യൂറോപ്യൻ യൂണിയൻ ഉച്ചകോടിക്ക് ശേഷം ഉഭയ കക്ഷി ബന്ധത്തിൽ ഗതിവേഗം സൃഷ്ടിക്കുന്ന ഒരു സുപ്രധാന രാഷ്ട്രീയ നാഴികകല്ല് കൂടിയാണിത്.
പ്രധാനമന്ത്രിയുടെ ഓഫീസ്
ജസ്റ്റിസ് എ.എസ് ദവേയുടെ നിര്യാണത്തില് പ്രധാനമന്ത്രി അനുശോചിച്ചു
ഗുജറാത്ത് ഹൈക്കോടതിയിലെ മുന് ജഡ്ജിയും നിലവിലെ ആക്ടിംഗ് ചീഫ് ജസ്റ്റീസുമായ ജസ്റ്റിസ് എ.എസ് ദവേയുടെ നിര്യാണത്തില് പ്രധാനമന്ത്രി ശ്രീ നരേന്ദ്രമോദി അനുശോചിച്ചു.
'' ഗുജറാത്ത് ഹൈക്കോടതിയിലെ മുന് ജഡ്ജിയും നിലവിലെ ആക്ടിംഗ് ചീഫ് ജസ്റ്റീസുമായ ജസ്റ്റിസ് എ.എസ്. ദവേയുടെ നിര്യാണം വല്ലാത്ത മനോവേദനയുണ്ടാക്കി. നിയമമേഖലയില് നല്കിയ സംഭാവനകളുടെ പേരില് അദ്ദേഹം എന്നും ഓര്മ്മിക്കപ്പെടും. അദ്ദേഹത്തിന്റെ കുടുംബത്തോടും സുഹൃത്തുക്കളോടും അനുശോചനം രേഖപ്പെടുത്തുന്നു. ഓം ശാന്തി'' പ്രധാനമന്ത്രി പറഞ്ഞു.
ന്യൂഡൽഹി, മെയ് 26, 2021
രാജ്യത്ത് പുരോഗമിച്ചുകൊണ്ടിരിക്കുന്ന കോവിഡ്-19 വാക്സിനേഷൻ യജ്ഞത്തിന്റെ ഭാഗമായി, ഇതുവരെ നൽകിയ ആകെ ഡോസുകളുടെ എണ്ണം 20 കോടി പിന്നിട്ടു കൊണ്ട് ഇന്ന് നിർണായക നേട്ടം കൈവരിച്ചു. വാക്സിനേഷൻ യജ്ഞത്തിന്റെ 130 -മത് ദിവസം, 20 കോടി ഡോസ് ആണ് കടന്നത്. ഇന്ന് രാവിലെ 7:00 മണി വരെ ലഭ്യമായ കണക്ക് പ്രകാരം, ആകെ നൽകിയ 20,06,62,456 ഡോസുകളിൽ, 15,71,49,593 ആദ്യ ഡോസും, 4,35,12,863 രണ്ടാം ഡോസും ആണ്.
യുഎസ്എയ്ക്ക് ശേഷം വെറും 130 ദിവസത്തിനുള്ളിൽ ഈ നേട്ടം കരസ്ഥമാക്കുന്ന രണ്ടാമത്തെ രാജ്യമാണ് ഇന്ത്യ. 124 ദിവസം കൊണ്ടാണ് യുഎസ്എ 20 കോടി ഡോസിൽ എത്തിയത്.
കൂടാതെ, 'ഔഅർ വേൾഡ് ഇൻ ഡാറ്റയിലും' നിരവധി വാർത്താ ലേഖനങ്ങളിലും ലഭ്യമായ വിവരങ്ങൾ അനുസരിച്ച്, പ്രമുഖ രാജ്യങ്ങളിലെ കോവിഡ്-19 വാക്സിനേഷൻ വിവരങ്ങൾ ഇപ്രകാരമാണ് : യു.കെ.-168 ദിവസത്തിനുള്ളിൽ 5.1 കോടി, ബ്രസീൽ-128 ദിവസത്തിനുള്ളിൽ 5.9 കോടി, ജർമ്മനി-149 ദിവസത്തിനുള്ളിൽ 4.5 കോടി.
കേന്ദ്ര ആരോഗ്യ മന്ത്രാലയത്തിന്റെ ഏറ്റവും പുതിയ കണക്ക് പ്രകാരം, രാജ്യത്തെ 45 വയസ്സിനു മുകളിലുള്ള 34 ശതമാനത്തിലധികം ജനങ്ങൾക്ക് ഇതുവരെ കുറഞ്ഞത് ഒരു ഡോസ് കോവിഡ്-19 വാക്സിൻ ലഭിച്ചിട്ടുണ്ട്. അതുപോലെ, 60 വയസ്സിന് മുകളിലുള്ളവരിൽ 42 ശതമാനത്തിലധികം പേർക്ക് കുറഞ്ഞത് ഒരു ഡോസ് കോവിഡ്-19 വാക്സിൻ ലഭിച്ചിട്ടുണ്ട്.
കോവിഡ്-19 നെതിരായ വാക്സിനേഷൻ യജ്ഞത്തിൽ ഇന്ത്യ ഇതുവരെ മൂന്ന് വാക്സിനുകളാണ് ഉപയോഗിക്കുന്നത്. ഇവയിൽ രണ്ടെണ്ണം ഇന്ത്യയിൽ തദ്ദേശീയമായി നിർമ്മിച്ചതാണ്- സിറം ഇൻസ്റ്റിറ്റ്യൂട്ട് ഓഫ് ഇന്ത്യയുടെ കോവിഷീൽഡ്, ഭാരത് ബയോടെക്കിന്റെ കോവാക്സിൻ എന്നിവയാണവ. റഷ്യൻ നിർമ്മിത സ്പുട്നിക്ക് V വാക്സിനാണ് അടിയന്തര ഉപയോഗത്തിന് ഡ്രഗ്സ് കൺട്രോളർ ജനറൽ ഓഫ് ഇന്ത്യയുടെ അനുമതി ലഭിച്ച മൂന്നാമത്തെ വാക്സിൻ. ഏതാനും സ്വകാര്യ ആശുപത്രികളിൽ ഈ വാക്സിൻ ഉപയോഗിക്കുന്നുണ്ട്. വരും ദിവസങ്ങളിൽ ഇതിന്റെ ഉപയോഗം വർദ്ധിക്കുമെന്നാണ് പ്രതീക്ഷിക്കുന്നത്.
RRTN
വിദേശകാര്യ മന്ത്രാലയം
ലിത്വാനിയയിൽ ഇന്ത്യൻ കാര്യാലയം തുറക്കുന്നതിന് മന്ത്രിസഭയുടെ അംഗീകാരം
2022-ൽ ലിത്വാനിയയിൽ ഒരു പുതിയ ഇന്ത്യൻ കാര്യാലയം തുറക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭ അംഗീകാരം നൽകി.
ലിത്വാനിയയിൽ ഇന്ത്യൻ കാര്യാലയം തുറക്കുന്നത് ഇന്ത്യയുടെ നയതന്ത്ര പാദമുദ്രകൾ വിപുലീകരിക്കാനും രാഷ്ട്രീയ ബന്ധങ്ങളും തന്ത്രപരമായ സഹകരണവും ആഴത്തിലാക്കാനും ഉഭയകക്ഷി വ്യാപാരം, നിക്ഷേപം, സാമ്പത്തിക ഇടപെടലുകൾ എന്നിവയുടെ വളർച്ച പ്രാപ്തമാക്കാനും, ശക്തമായ ജനങ്ങളുമായുള്ള ബന്ധം സുഗമമാക്കാനും, ബഹുരാഷ്ട്ര വേദികളിൽ കൂടുതൽ സുസ്ഥിരമായ രാഷ്ട്രീയ ഇടപെടലുകൾ അനുവദിക്കാനും സഹായിക്കും. ഇന്ത്യയുടെ വിദേശ നയ ലക്ഷ്യങ്ങൾക്കുള്ള പിന്തുണ ശേഖരിക്കാൻ സഹായിക്കുക. ലിത്വാനിയയിലെ ഇന്ത്യൻ കാര്യാലയം ഇന്ത്യൻ സമൂഹത്തെ മികച്ച രീതിയിൽ സഹായിക്കുകയും അവരുടെ താൽപ്പര്യങ്ങൾ സംരക്ഷിക്കുകയും ചെയ്യും.
ലിത്വാനിയയിൽ ഒരു പുതിയ ഇന്ത്യൻ കാര്യാലയം തുറക്കാനുള്ള തീരുമാനം വളർച്ചയുടെയും വികസനത്തിന്റെയും ദേശീയ മുൻഗണന അല്ലെങ്കിൽ 'സബ്കാ സാത്ത് സബ്കാ വികാസ്' പിന്തുടരുന്നതിനുള്ള ഒരു മുന്നോട്ടുള്ള ചുവടുവെപ്പാണ്. ഇന്ത്യയുടെ നയതന്ത്ര സാന്നിദ്ധ്യം വർധിപ്പിക്കുന്നത് ഇന്ത്യൻ കമ്പനികൾക്ക് വിപണി പ്രവേശനം നൽകുകയും ചരക്കുകളുടെയും സേവനങ്ങളുടെയും ഇന്ത്യൻ കയറ്റുമതിയെ ശക്തിപ്പെടുത്തുകയും ചെയ്യും. സ്വാശ്രയ ഇന്ത്യ അല്ലെങ്കിൽ 'ആത്മനിർഭർ ഭാരത്' എന്ന നമ്മുടെ ലക്ഷ്യത്തിന് അനുസൃതമായി ആഭ്യന്തര ഉൽപ്പാദനവും തൊഴിലവസരങ്ങളും വർദ്ധിപ്പിക്കുന്നതിൽ ഇത് നേരിട്ട് സ്വാധീനം ചെലുത്തും.
--ND--
(Visitor Counter : 63
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് പുരുഷന്മാരുടെ 1500 മീറ്റര് ഫൈനലില് അജയ് കുമാര് സരോജിന്റെ വെള്ളി മെഡല് നേട്ടത്തിനു പ്രധാനമന്ത്രിയുടെ അഭിനന്ദനം
ഹാങ്ഷൗവില് നടന്ന ഏഷ്യന് ഗെയിംസില് പുരുഷന്മാരുടെ 1500 മീറ്റര് ഫൈനലില് വെള്ളി മെഡല് നേടിയ അജയ് കുമാര് സരോജിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
'' മികച്ച പ്രകടനത്തെ അഭിനന്ദിക്കുന്നു!; ഏഷ്യന് ഗെയിംസില് പുരുഷന്മാരുടെ 1500 മീറ്റര് ഫൈനലില് അജയ് കുമാര് സരോജ് വെള്ളി മെഡല് നേടിയതില് സന്തോഷമുണ്ട്'', എക്സില് പ്രധാനമന്ത്രി പോസ്റ്റ് ചെയ്തു: ''മികവിനോടുള്ള അദ്ദേഹത്തിന്റെ പ്രതിബദ്ധത ഇന്ത്യന് അത്ലറ്റിക്സില് മഹത്തായ ഒരു അധ്യായം എഴുതിച്ചേര്ത്തിരിക്കുന്നു''.
NS
(
പ്രധാനമന്ത്രിയുടെ ഓഫീസ്
ഇന്ത്യ- ശ്രീലങ്ക വെര്ച്വല് ഉച്ചകോടി
പ്രധാനമന്ത്രി ശ്രീ. നരേന്ദ്രമോദിയും ശ്രീലങ്കന് പ്രധാനമന്ത്രി മഹീന്ദ രാജപക്സയും ഈ മാസം 26 ന് ഒരു വെര്ച്വല് ഉഭയകക്ഷി ഉച്ചകോടിയില് പങ്കെടുക്കും.
ശ്രീലങ്കന് പാര്ലമെന്റ് തെരഞ്ഞെടുപ്പിന് ശേഷം ഇരുരാജ്യങ്ങളും തമ്മിലുള്ള ബന്ധം സമഗ്രമായി അവലോകനം ചെയ്യുന്നതിന് ഉച്ചകോടി അവസരമൊരുക്കും. ഇരുരാജ്യങ്ങളും തമ്മിലുള്ള ബന്ധം സമഗ്രമായി വിലയിരുത്തുന്നതിന് കാത്തിരിക്കുകയാണെന്ന് ശ്രീലങ്കന് പ്രധാനമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു.
(കോവിഡാനന്തര കാലഘട്ടത്തിലെ സഹകരണം ശക്തിപ്പെടുത്തുന്നതിന് പുതിയ മാര്ഗ്ഗങ്ങള് കണ്ടെത്തണമെന്നും അദ്ദേഹം പറഞ്ഞു
കൃഷി മന്ത്രാലയം
ദേശീയ സമുദ്ര മത്സ്യബന്ധന നയത്തിന്റെ ഫലപ്രദമായ നടത്തിപ്പിന് കേന്ദ്രവും, സംസ്ഥാനങ്ങളും യോജിച്ച് പ്രവര്ത്തിക്കണം : കേന്ദ്ര കൃഷി മന്ത്രി
സമുദ്ര, മത്സ്യബന്ധന രംഗത്ത് അടുത്ത 10 വര്ഷത്തെ സമഗ്ര വികസനം ലക്ഷ്യമിടുന്ന ദേശീയ നയം ഫലപ്രദമായി നടപ്പിലാക്കാന് കേന്ദ്രവും സംസ്ഥാനങ്ങളും കൂട്ടായ ശ്രമം നടത്തണമെന്ന് കേന്ദ്ര കൃഷി, കര്ഷകക്ഷേമ മന്ത്രി ശ്രീ. രാധാമോഹന് സിംഗ് പറഞ്ഞു. ന്യൂ ഡല്ഹിയില് തീരദേശ സംസ്ഥാനങ്ങളിലെയും, കേന്ദ്ര ഭരണ പ്രദേശങ്ങളിലെയും ഫിഷറീസ് മന്ത്രിമാരുടെ യോഗത്തെ അഭിസംബോധന ചെയ്യവേ തീര മേഖലയിലെ മത്സ്യോത്പാദനം കുറഞ്ഞ സാഹചര്യത്തില് ആഴക്കടല് മത്സ്യബന്ധനം പ്രോത്സാഹിപ്പിക്കാന് ഗവണ്മെന്റ് തീരുമാനിച്ചിട്ടുണ്ടെന്ന് അദ്ദേഹം അറിയിച്ചു. 40 ലക്ഷത്തോളം സമുദ്ര, ഉള്നാടന് മീന് പിടിത്തക്കാര്ക്ക്, പ്രത്യേകിച്ച് വനിതാ സ്വയം സഹായ ഗ്രൂപ്പുകള്ക്ക് സഹായമേകാന് ഫിഷറീസ്, അക്ക്വാകള്ച്ചര് അടിസ്ഥാനസൗകര്യ വികസന നിധി രൂപീകരിക്കുന്നതിന് 7522.48 കോടി രൂപ ബജറ്റില് വകയിരുത്തിയിട്ടുണ്ടെന്ന് കേന്ദ്ര മന്ത്രി അറിയിച്ചു. കര്ഷകര്ക്കെന്നപോലെ കിസാന് ക്രെഡിറ്റ് കാര്ഡിന്റെ പ്രയോജനം മത്സ്യതൊഴിലാളികള്ക്കും ലഭ്യമാക്കുമെന്ന് ശ്രീ. രാധാമോഹന് സിംഗ് പറഞ്ഞു.
കരയില് നിന്നും 200 മീറ്റര് ആഴത്തിലുള്ള കടല് മേഖലയിലെ മത്സ്യ സമ്പത്ത് അമിതമായി ചൂഷണം ചെയ്യപ്പെടുകയാണെന്നും ഇത് പരമ്പരാഗത മീന്പിടിത്തക്കാരുടെ നിത്യജീവിതത്തിന് ഭീഷണിയാകുമെന്നും ശാസ്ത്രജ്ഞര് ചൂണ്ടിക്കാട്ടിയിട്ടുണ്ട്. സംസ്ഥാനങ്ങളുടെ അധികാര പരിധിയിലുള്ള 12 നോട്ടിക്കല് മൈലിനുള്ളിലാണ് ഈ പ്രദേശം എന്നതിനാല് സുസ്ഥിര മത്സ്യബന്ധനം ഉറപ്പാക്കാന് സംസ്ഥാനങ്ങള് സാധ്യമായ എല്ലാ നടപടികളും കൈക്കൊള്ളണമെന്ന് കേന്ദ്ര കൃഷി മന്ത്രി അഭ്യര്ത്ഥിച്ചു.
സമുദ്ര മത്സ്യസമ്പത്തിന്റെ ഫലപ്രദമായ വിനിയോഗം ഉറപ്പ് വരുത്താന് തങ്ങളുടെ പരിധിയിലുള്ള സമുദ്ര മേഖലയില് യാനങ്ങളുടെ വലിപ്പം, അവയിലുപയോഗിക്കുന്ന എഞ്ചിന്റെ കുതിരശക്തി , പിടിക്കാവുന്ന മത്സ്യത്തിന്റെ വലിപ്പം, വലയുടെ കുറഞ്ഞ വലിപ്പം മുതലായവ സംസ്ഥാനങ്ങള് നിശ്ചയിക്കണമെന്നും അദ്ദേഹം ആവശ്യപ്പെട്ടു.
(ND/MRD